**Az oxigéntartalmú szerves vegyületek**

1. **A következő vegyületek közül melyiknek a legmagasabb a forráspontja?**

**hexán-1-ol, 2,3-dimetilbután-2-ol, pentánsav, etil-acetát, dipropil-éter**

1. A hexán-1-olnak, mert erős hidrogénkötések alakulnak ki a molekulái között.
2. A 2,3-dimetilbután-2-olnak, mert ennek molekulái a leginkább gömbszerűek.
3. A pentánsav, mert molekulái két hidrogénkötéssel dimereket képeznek.
4. Az etil-acetátnak, mert ez ionvegyület, a többi molekularácsos.
5. A dipropil-éternek, mert molekulái láncszerűek.
6. **Melyik sor tartalmazza helyesen a vegyületeket növekvő forráspontjuk szerint?**
7. Dietil-éter, etil-formiát, butanon, butanol, propánsav.
8. Dietil-éter, butanon, etil-formiát, butanol, propánsav.
9. Dietil-éter, etil-formiát, butanon, propánsav, butanol.
10. Etil-formiát, dietil-éter, butanon, propánsav, butanol.
11. Etil-formiát, dietil-éter, propánsav, butanon, butanol.
12. **Melyik sor tartalmazza a vegyületeket növekvő forráspontjuk sorrendjében?**
13. ecetsav, *izo*propil-alkohol, aceton, etil-metil-éter
14. ecetsav, *izo*propil-alkohol, etil-metil-éter, aceton
15. etil-metil-éter, aceton, ecetsav, *izo*propil-alkohol
16. aceton, etil-metil-éter, *izo*propil-alkohol, ecetsav
17. etil-metil-éter, aceton, *izo*propil-alkohol, ecetsav
18. **Mi a szabályos neve annak a telítetlen, egyértékű alkoholnak, amelynél fellép a geometriai izoméria?**
19. Pent-2-én-4-ol
20. Pent-3-én-2-ol
21. Prop-1-én-1-ol
22. But-2-én-3-ol
23. But-3-én-2-ol
24. **Melyik vegyület molekulája királis?**
25. tejsav
26. ecetsav
27. benzoesav
28. etil-acetát
29. oxálsav
30. **A glicerin…**
31. a tercier alkoholok közé tartozik.
32. vízzel való elegyedése szobahőmérsékleten korlátozott.
33. házi szappanfőzés során is keletkezik.
34. vizes oldata enyhén lúgos kémhatású.
35. éterszármazékai a zsírok.
36. **A hangyasavra vonatkozó állítások közül melyik a helyes (hibátlan)?**
37. 0,100 mol/dm3 koncentrációjú vizes oldatának pH-ja 1,00.
38. A Fehling-reakció során ecetsavvá oxidálódik.
39. Az ezüsttükörpróba során az ezüstionok szén-dioxiddá redukálják.
40. Vizes oldata a brómos vizet elszínteleníti.
41. Tömény kénsavval való reakciója során megfelelő körülmények között szén-dioxid gáz fejlődik.
42. **Válassza ki az alábbiak közül a helyes állítást!**
43. Az ecetsav vizes oldatának pH-ja minden esetben nagyobb, mint a sósav pH-ja.
44. Az ecetsav erősen lúgos közegben, melegítés hatására adja az ezüsttükörpróbát.
45. Az ecetsav és a hangyasav egyaránt erős sav.
46. Az ecetsavra és a hangyasavra is jellemző, hogy dimereket képez.
47. A hangyasav brómos vízzel metanollá redukálható.